
110                                                  DR 31.7.2018                                                                         

 

 

Dato’ Mohd Azis bin Jamman: Ada dua soalan daripada Yang Berhormat Kawan 
tadi. Pertama, saya take note tentang saranan yang telah dinyatakan sebentar tadi. Kita akan 
bawa ke peringkat kementerian untuk diperincikan.  

Soalan kedua mengenai Bestinet. Sebagaimana saya sebutkan sebelum ini bahawa 
kementerian di dalam proses untuk mengkaji semua sistem yang ada. Perlu diingatkan di sini 
bahawa dalam kita membuat siasatan ataupun siasatan terhadap sistem-sistem yang kita 
warisi daripada kerajaan terdahulu, ada beberapa perkara yang menjadi pertimbangan kita. 
Pertama dari segi sudut implikasi. Implikasi jika sistem ini semua kita batalkan, adakah kita 
bersedia, adakah sistem baru yang boleh replace sistem-sistem yang ada.  

Kedua dari segi perjanjian. Adakah vendor-vendor ini telah menandatangani 
perjanjian dengan kerajaan. Ketiga, implikasi kewangan. Jadi ini di antara perkara-perkara 
yang menjadi pertimbangan kita. Sebagaimana saya sebutkan sebentar tadi, kita 
memberikan jaminan bahawa setakat ini, kerajaan khususnya Kementerian Dalam Negeri 
sekarang ini sedang membuat kajian terperinci tentang sama ada sistem-sistem ini boleh kita 
gantikan, boleh kita berhentikan ataupun kalau perlu diubah, kita ubah. Kalau tidak boleh 
diubah, kita scrap sama sekali. Jadi ini masih dalam proses penyiasatan di pihak 
kementerian.  

Timbalan Yang di-Pertua [Tuan Nga Kor Ming]: Yang Berhormat Bukit Gelugor 
minta lagi.  

Tuan Ramkarpal Singh a/l Karpal Singh [Bukit Gelugor]: Just hendak tanya satu 
soalan berikutan apa yang telah pun saya timbulkan tadi berkenaan dengan isu badan yang 
perlu ditubuhkan.  

Saya just hendak tahu, saya hendak tanya status kerajaan sekarang berkenaan 
dengan Independent Police Complaints and Misconduct Commission iaitu ataupun 
diringkaskan yang kita selalu dengar IPCMC. Ini adalah satu badan yang telah pun sudah 
lama kita memperbahaskan. Ia telah pun ditimbulkan tetapi sehingga sekarang, tiada apa-
apa indication untuk menunjukkan sama ada ia akan ditubuhkan. Ini adalah satu langkah 
yang baik sekiranya ia akan dibuat. So saya hendak tanya dari kementerian, apakah status 
penubuhan badan tersebut pada masa sekarang? Terima kasih. 

Dato’ Mohd Azis bin Jamman: Terima kasih kepada Yang Berhormat Bukit 
Gelugor. Sebagaimana saya sebutkan tadi, kementerian sekarang ini sedang 
membincangkan dan memperincikan tentang cadangan penubuhan IPCMC ini. 
Sebagaimana saya sebutkan di awal sebentar tadi, kita pun sedia maklum pada ketiadaan 
Yang Berhormat Menteri Dalam Negeri pada ketika ini, ini sedikit sebanyak telah 
melambatkan usaha-usaha kementerian untuk menubuhkan ataupun membincangkan 
tentang isu-isu yang berkait rapat dengan kepentingan negara khususnya yang melibatkan 
kementerian. Jadi, boleh saya sambung Tuan Yang di-Pertua? 

Secara keseluruhannya, sememangnya prosedur semasa pengambilan pekerja 
asing sedia ada dilaksanakan secara profesional dan telus tanpa kompromi terhadap aspek 
integriti melalui beberapa peringkat penilaian bermula dengan penilaian oleh JKTSM, KTM, 
temu duga yang dilaksanakan oleh AKS sektor masing-masing secara berpusat, DOSC, 
Kementerian Dalam Negeri serta penyediaan sistem secara dalam talian.  

Kerajaan juga sentiasa komited dan mengambil usaha yang konsisten untuk 
menyediakan prasarana yang kondusif dan menambah baik pengurusan pekerja asing bagi 
memenuhi keperluan pihak industri dan kebajikan dari semasa ke semasa mengikut 
kesesuaian.  

Sehubungan dengan itu, kerajaan terbuka kepada sebarang cadangan 
penambahbaikan dan mengalu-alukan aduan mengenai penyalahgunaan kuasa dan bukti 
yang kukuh untuk memastikan perkara ini dapat ditangani daripada peringkat akar umbi 
sekiranya ada.  

 

 



Dato' Mohd Azis bin Jamman: Ada dua soalan daripada Yang Berhormat Kawan tadi. Pertama, saya take note tentang saranan yang telah dinyatakan sebentar tadi. Kita akan bawa ke peringkat kementerian untuk diperincikan. Soalan kedua mengenai Bestinet. Sebagaimana saya sebutkan sebelum ini bahawa kementerian di dalam proses untuk mengkaji semua sistem yang ada. Perlu diingatkan di sini bahawa dalam kita membuat siasatan ataupun siasatan terhadap sistem-sistem yang kita warisi daripada kerajaan terdahulu, ada beberapa perkara yang menjadi pertimbangan kita. Pertama dari segi sudut implikasi. Implikasi jika sistem ini semua kita batalkan, adakah kita bersedia, adakah sistem baru yang boleh replace sistem-sistem yang ada. Kedua dari segi perjanjian. Adakah vendor-vendor ini telah menandatangani perjanjian dengan kerajaan. Ketiga, implikasi kewangan. Jadi ini di antara perkara-perkara yang menjadi pertimbangan kita. Sebagaimana saya sebutkan sebentar tadi, kita memberikan jaminan bahawa setakat ini, kerajaan khususnya Kementerian Dalam Negeri sekarang ini sedang membuat kajian terperinci tentang sama ada sistem-sistem ini boleh kita gantikan, boleh kita berhentikan ataupun kalau perlu diubah, kita ubah. Kalau tidak boleh diubah, kita scrap sama sekali. Jadi ini masih dalam proses penyiasatan di pihak kementerian. Timbalan Yang di-Pertua [Tuan Nga Kor Ming]: Yang Berhormat Bukit Gelugor minta lagi. Tuan Ramkarpal Singh a/l Karpal Singh [Bukit Gelugor]: Just hendak tanya satu soalan berikutan apa yang telah pun saya timbulkan tadi berkenaan dengan isu badan yang perlu ditubuhkan. Saya just hendak tahu, saya hendak tanya status kerajaan sekarang berkenaan dengan Independent Police Complaints and Misconduct Commission iaitu ataupun diringkaskan yang kita selalu dengar IPCMC. Ini adalah satu badan yang telah pun sudah lama kita memperbahaskan. Ia telah pun ditimbulkan tetapi sehingga sekarang, tiada apa- apa indication untuk menunjukkan sama ada ia akan ditubuhkan. Ini adalah satu langkah yang baik sekiranya ia akan dibuat. So saya hendak tanya dari kementerian, apakah status penubuhan badan tersebut pada masa sekarang? Terima kasih. Dato' Mohd Azis bin Jamman: Terima kasih kepada Yang Berhormat Bukit Gelugor. Sebagaimana saya sebutkan tadi, kementerian sekarang ini sedang membincangkan dan memperincikan tentang cadangan penubuhan IPCMC ini. Sebagaimana saya sebutkan di awal sebentar tadi, kita pun sedia maklum pada ketiadaan Yang Berhormat Menteri Dalam Negeri pada ketika ini, ini sedikit sebanyak telah melambatkan usaha-usaha kementerian untuk menubuhkan ataupun membincangkan tentang isu-isu yang berkait rapat dengan kepentingan negara khususnya yang melibatkan kementerian. Jadi, boleh saya sambung Tuan Yang di-Pertua?. Secara keseluruhannya, sememangnya prosedur semasa pengambilan pekerja asing sedia ada dilaksanakan secara profesional dan telus tanpa kompromi terhadap aspek integriti melalui beberapa peringkat penilaian bermula dengan penilaian oleh JKTSM, KTM, temu duga yang dilaksanakan oleh AKS sektor masing-masing secara berpusat, DOSC, Kementerian Dalam Negeri serta penyediaan sistem secara dalam talian. Kerajaan juga sentiasa komited dan mengambil usaha yang konsisten untuk menyediakan prasarana yang kondusif dan menambah baik pengurusan pekerja asing bagi memenuhi keperluan pihak industri dan kebajikan dari semasa ke semasa mengikut kesesuaian. Sehubungan dengan itu, kerajaan terbuka kepada sebarang cadangan penambahbaikan dan mengalu-alukan aduan mengenai penyalahgunaan kuasa dan bukti yang kukuh untuk memastikan perkara ini dapat ditangani daripada peringkat akar umbi sekiranya ada.